stanford-oval/wikipedia huggingface dataset:
CM.170 פוגה מגיסטר
שירות מבצעי > בשירות חיל האוויר הישראלי > הצוקית

בשנות ה-70 של המאה ה-20 בחן חיל האוויר אפשרויות להחלפת מטוסי הפוגה שהחלו להתיישן. הבחינה העלתה ששדרוג המטוסים יהיה הפתרון הטוב ביותר. במסגרת השדרוג הוחלפו מנועי המטוס למנועי מרבורה VI חזקים יותר והותקנה מערכת התנעה אוטומטית למנועים. כדי לדמות את תא הטייס לתאי הטיסה של המטוסים החדשים מתוצרת ארצות הברית שנקלטו בחיל נעשו שיפורים רבים בתאי החניך והמדריך כולל מערכת לבימוי תקלות המופעלת מתא המדריך, החלפת כיסאות הטייסים והחלפת מערכות שונות. בסך הכל בוצעו במטוסים כ-300 שינויים חדשים. השדרוג נעשה על ידי התעשייה האווירית, שזכתה בפרס קפלן על ביצועו המוצלח. המטוס החדש נקרא "צוקית", וטיסת הבכורה נערכה בספטמבר 1980. המטוס הראשון נמסר לחיל האוויר ב-1981, והאחרון בנובמבר 1986. התעשייה האווירית הציעה למדינות זרות דגם לייצוא שכונה AMIT, אך לא התקבלו הזמנות.
הצוקית שימשה כמטוס ההדרכה של מגמת קרב בשלב ראשוני בקורס הטיס של חיל האוויר. פרט להדרכה, שימשו מטוסי הפוגה את הצוות האירובטי של חיל האוויר במשך 50 שנה, מ-1960 ועד 2010. בשיאו מנה הצוות האווירובאטי 9 מטוסים, ומטוסיו היו ייחודיים לצוות ולא שימשו להדרכה. עם השנים הצטמצם מספר המטוסים בצוות לארבעה, וכולם היו מטוסים ששימשו במקביל להדרכה.‏ בשנת 2010 החלו מטוסי הצוקית לצאת משירות, והוחלפו על ידי מטוסי T-6 טֶקסָן II.
גרסאות

CM.160
CM.170 מגיסטר
CM.170-1 מגיסטר
CM.170-2 סופר מגיסטר
CM.171 מַקָלוּ
CM.173 סופר מגיסטר/פוטֶז 94
CM.175 זֶפיר
פוטז CM.191
התעשייה האווירית לישראל צוקית
פוגה 90/90A
מפעילות

אוגנדה אוגנדה
אוסטריה אוסטריה
אירלנד אירלנד
אל סלוודור אל סלוודור
אלג'יריה אלג'יריה
ביאפרה ביאפרה
בלגיה בלגיה
בנגלדש בנגלדש
ברזיל ברזיל
גבון גבון
גרמניה המערבית גרמניה המערבית
טוגו טוגו
ישראל ישראל
לבנון לבנון
לוב לוב
מרוקו מרוקו
ניקרגואה ניקרגואה
סנגל סנגל
פינלנד פינלנד
צרפת צרפת
קמבודיה קמבודיה
קמרון קמרון
רואנדה רואנדה
נתונים כלליים > פוגה CM.170-1 מגיסטר > מאפיינים כלליים

צוות: 2 (מדריך וחניך)
אורך: 10.06 מטר
מוטת כנפיים: 12.15 מטר
גובה: 2.80 מטר
שטח כנף: 17.30 מ"ר
משקל ריק: 2,150 ק"ג)
משקל טעון: 2,850 ק"ג
משקל ההמראה מקסימלי: 3,200 ק"ג
הנעה: 2 מנועים טורבו סילון טורבומקה מרבורה IIA בעלי דחף של 400 ק"ג כל אחד
נתונים כלליים > פוגה CM.170-1 מגיסטר > ביצועים

מהירות מקסימלית: 386 קשר (715 קמ"ש) בגובה 30,000 רגל (9,000 מטר)
טווח: 925 ק"מ
תקרת שירות: 36,080 רגל (11,000 מטרים)
קצב טיפוס: 3,345 רגל לדקה (17 מטר בשנייה)
עומס כנף: 165 ק"ג למ"ר
יחס דחף-משקל: 0.28 כוח סוס לליברה
נתונים כלליים > פוגה CM.170-1 מגיסטר > חימוש

מקלעים: שני מקלעים בקליבר 0.303 אינץ' (7.62 מ"מ), 200 כדור לכל מקלע
נקודת נשיאת חימוש אחת על כל כנף. עליהן ניתן לשאת:
נתונים כלליים > התעשייה האווירית לישראל צוקית > מאפיינים כלליים

צוות: 2 (מדריך וחניך)
אורך: 10.06 מטר
מוטת כנפיים: 12.15 מטר
גובה: 2.80 מטר
שטח כנף: 17.30 מ"ר
משקל ריק: 4,740 ליברות (2,550 ק"ג)
משקל המראה מקסימלי: 7,055 ליברות (3,200 ק"ג)
הנעה: 2 מנועים טורבו סילון טורבומקה מרבורה VI בעלי דחף של 571 ק"ג כל אחד
נתונים כלליים > התעשייה האווירית לישראל צוקית > ביצועים

מהירות מקסימלית: 381 קשר (705 קמ"ש) בגובה 30,000 רגל (9,000 מטר)
טווח: 1,200 ק"מ
תקרת שירות: 44,500 רגל (13,563 מטרים)
קצב טיפוס: 2,950 רגל לדקה (14.9 מטר בשנייה)
לקריאה נוספת

דני שלום: 50 שנות עליונות אווירית. כנרת, בית הוצאה לאור, ישראל 1998.
דני שלום: מטוסי חיל האוויר, מהטייגר מות' עד הסופה. באוויר - פרסומי תעופה וחלל, ראשון לציון. תשס"ו, 2005.
הערות שוליים

↑  מכון הבדק ירכיב מטוס סילוני, שמעון פרס מסכם את הישגי התעשיה הצבאית בישראל, דבר, 1 בנובמבר 1957
↑  "פוגה מגיסטר" הישראלי נמסר לידי צה"ל, דבר, 7 ביולי 1960
↑  על פי בית הספר לטיסה, דף מורשת מס' 48. מאוחזר באתר הספרייה הדיגיטלית להיסטוריה ומורשת חיל האוויר.
↑  אלי אלון, מטוס חיל-האוויר שהתרסק בסביון, באתר News1 מחלקה ראשונה, 16 במרץ 2017
↑  דני שלום, 50 שנות עליונות אווירית, עמ' 122, 124.
1 2 3  דני שלום, 50 שנות עליונות אווירית, עמ' 124.
↑  הטייסים שנהרגו הין רב-סרן ארנון לבנת, סגן מתי בירנבוים, שניהם בתקיפות באזור אל עריש; רב-סרן רפאל אלישע, במהלך קרב אום-כתף; וסרן שבתאי בן-אהרון, באזור מעלה אדומים. בן אהרון הצליח לנטוש את מטוסו ולצנוח בשלום, אך נרצח על הקרקע על ידי חיילים ירדניים.
↑  סגן דן גבעון.
↑  עיטור העוז של אריה בן-אור, באתר הגבורה
↑  עיטור העוז של יעקב מורגן, באתר הגבורה
1 2  דני שלום, 50 שנות עליונות אווירית, עמ' 125.
↑  על פי בית הספר לטיסה, דף מורשת מס' 49. מאוחזר באתר הספרייה הדיגיטלית להיסטוריה ומורשת חיל האוויר.
↑  דני שלום, "מטוסי חיל האוויר, מהטייגר מות' עד הסופה", עמ' 73.
↑  יהונתן מרוז, ‏שלום לצוקית, באתר חיל האוויר הישראלי, 23 ביוני 2010.
| כלי טיס מתוצרת התעשייה האווירית לישראל |
| --- | --- | --- |
| מטוסי קרב | נשר • כפיר • נמר • אריה • לביא • F/A-259 סטרייקר |  |
| מטוסים צבאיים | ערבה •  סי-סקאן • צוקית |  |
| מטוסים אזרחיים | וסטווינד • גאלפסטרים G100 (אסטרה) • גאלפסטרים G200 (גלקסי) |  |
| כטב"מים | בירד-איי • I-View |  |
| כטב"מים טקטיים | מוסקיטו • סקאוט • RQ-2 פיוניר • האנטר • סרצ'ר • פנתר • תעתוע • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • יסעורון ירוק |  |
| חימוש משוטט | הארפי • הארופ • ברקן ירוק |  |
| טילים | שביט (משגר לוויינים) • יריחו • להט • נמרוד • ברק 8 • ברק MX • גבריאל • לורה • חץ 2 • חץ 3 • חץ 4 • ג'אמפר • SkySniper • (אנ') Wind Demon |  |
| מטוסי הדרכה ואימון של חיל האוויר הישראלי |
| --- | --- | --- |
על פי שנת הכניסה לשירות
| 1948–1950 | דה הבילנד טייגר מות' • פייפר סופר-קאב • נורת' אמריקן AT-6 (הרווארד) • טמקו בוקרו • נורד נורקרין • וולטי BT-13 וליאנט • אוורו אנסון • בואינג-סטירמן |  |
| 1950–1959 | איירספיד אוקספורד/איירספיד AS-65 קונסול • פוקר S-11 אינסטרוקטור • דה הבילנד DHC-1 צ'יפמנק • פוגה מגיסטר |  |
| 1960–1969 | פיאג'יו P.149 |  |
| 1980–1989 | התעשייה האווירית לישראל צוקית • דאגלס A-4 סקייהוק עיט |  |
| 2000–2010 | גרוב G-120 סנונית • ביצ'קראפט T-6 טקסאן II עפרוני • אלניה איירמאקי M-346 מאסטר לביא |  |
| --- | --- |
בקרת זהויות :  GND: 7602115-4 
מטוס פוגה CM.170R מגיסטר של חיל האוויר הצרפתי
אריה בן-אור, מפקד טייסת 147, והרמטכ"ל, יצחק רבין
פוגה CM.170 של חיל האוויר הצרפתי
פוגה CM-170 מגיסטר של חיל האוויר הפיני
פוגה CM.170 מגיסטר של חיל האוויר הבלגי
פוגה CM.170 מגיסטר של חיל האוויר הבנגלדשי
פוגה CM-170R של חיל האוויר של אל סלוודור
פוגה מגיסטר CM.170 R של הלופטוואפה, בית הספר לטיסה בלנדסברג, 1955
מנוע טורבומקה מרבורה II, במוזיאון התעופה של מרכז פינלנד
צוקית 579 של חיל האוויר הישראלי, מסדר סיום קורס טיס, יוני 2007
SÄPO

| --- | --- |

 מידע כללי
 מדינה:  שוודיה 
 תחום שיפוט:  שוודיה 
 סוכנות אם:  Ministry of Justice 
 תאריך הקמה:  1 באוקטובר 1989 
 מטה מרכזי:  סטוקהולם 
 עובדים:  1,200 
 www.sakerhetspolisen.se
 
שירות הביטחון השוודי הידוע בשם SÄPO (בשוודית: SÄPO, Säkerhetspolisen) הוא זרוע של משטרת שוודיה שתפקידה לחשוף ריגול פנים ופעילות טרוריסטית במדינה. בעבר נקרא הארגון Rikspolisstyrelsens säkerhetsavdelning ,RPS/SÄK - מחלקת הביטחון של למועצת המשטרה הלאומית של שוודיה.
זוהי סוכנות ממשלתית שוודית המאורגנת תחת משרד המשפטים. היא פועלת כשירות ביטחון האחראי לסיכול ריגול וחתרנות, ללוחמה בטרור, כמו גם לאבטחת אישים בכירים. על שירות הביטחון השוודי מוטלת גם המשימה לחקור פשעים נגד הביטחון הלאומי ופשעי טרור. המשימה העיקרית שלו, לעומת זאת, היא למנוע פשעים, לא לחקור אותם. מניעת פשיעה מבוססת במידה רבה על מודיעין שנרכש באמצעות קשרים עם המשטרה הלאומית, רשויות וארגוני אכיפת חוק אחרים, כמו גם באמצעות קשרים עם גופי ביון וביטחון זרים ועל שימוש בפעילויות שונות של איסוף מודיעין, לרבות חקירות, האזנות טלפון והתקנת מכשירי האזנה סמויים והפעלת מצלמות מעקב נסתרות.
השירות נוסד, במתכונתו הנוכחית, ב-1 באוקטובר 1989, כחלק ממועצת המשטרה הלאומית והפך לסוכנות משטרה אוטונומית ב-1 בינואר 2015. המטה הלאומי ממוקם ב-Bolstomtavägen שבדרום-מזרח סולנה מאז 2014.
במהלך המלחמה הקרה הצליח הארגון ללכוד מספר מרגלים של ברית המועצות לרבות סטיג ונרסטרום.
היסטוריה

מקורותיו של שירות הביטחון השוודי נובעים מלשכת המשטרה המיוחדת (Polisbyrån) במהלך מלחמת העולם הראשונה ב-1914, שדיווחה ישירות למטה הכללי, קודמו של המשרד למפקד העליון של הכוחות המזוינים. המשימה העיקרית של הלשכה הייתה הגנה על הביטחון הלאומי (למשל ריגול נגדי) ומפקדה הראשון היה קפטן אריק אפ אדהולם. המבצעים הושבתו לאחר תום המלחמה ב-1918, למרות שכמה פעילויות מודיעיניות התנהלו במשטרת סטוקהולם, על ידי קבוצה קטנה של כעשרה שוטרים בראשות ניצב אריק האלגרן.  בהמשך הוקם שירות הביטחון הכללי (Allmänna säkerhetstjänsten). המבצעים שלו התמקדו בעיקר במעקב אחר קומוניסטים מתחילת המלחמה ועד תחילת שנות ה-30, אז החל השירות להתמקד גם בנאצים.
בשנת 1932, המשימות הועברו למשטרת המדינה החדשה שהוקמה (statspolisen). לקבוצת השוטרים שעבדה במשטרת המדינה לא היו אמצעים לעקוב אחר שיחות טלפון או ליירט ולפתוח דואר. זאת, והמחסור הכללי בצוות ובמשאבים כספיים הדאיגו את ראש המודיעין הצבאי של שוודיה, קרלוס אדלרקרויץ, שחש שהמדינה זקוקה לסוכנות ביטחון חזקה יותר אם אירופה שוב תידרדר למלחמה. כך, בשנת 1938 הוקם שירות הביטחון הכללי, בעקבות יוזמה של אדלרקרוץ וארנסט לצ'ה ממשרד המשפטים. הארגון כולו ופעילותו היו סודיות ביותר. במהלך מלחמת העולם השנייה הסוכנות עקבה אחר כ-25,000 שיחות טלפון ויירטה למעלה מ-200,000 מכתבים מדי שבוע. ב-1946, בעקבות הערכה פרלמנטרית שלאחר המלחמה, צומצמו משימות הארגון באופן משמעותי ושוב אורגנו תחת משטרת המדינה, שהוטלה בעיקר לבצע משימות סיכול ריגול. ב-1965 אורגנה מחדש המשטרה השוודית תחת מועצת המשטרה הלאומית במחלקת הביטחון (Rikspolisstyrelsens säkerhetsavdelning, בקיצור RPS/SÄK).
בין 1939 ל-1945 שוודיה נאבקה בפעילויות מודיעיניות ענפות של ברית המועצות, אנשי שיאות הביטחון עצרו מרגלים וסוכני אויב רבים. כמה מהמרגלים הידועים לשמצה שלאחר המלחמה הם פריטיוף אנבום, הילדינג אנדרסון, סטיג ונרסטרום וסטיג ברגלינג.  בכל המקרים הללו הריגול נעשה מטעם ברית המועצות והמרגלים הורשעו.
בתחילת שנות ה-70, שוודיה נדהמה ממספר פעולות טרור שבוצעו על ידי בדלנים קרואטים. כמה מהמקרים המשמעותיים ביותר היו התקפת שגרירות יוגוסלביה בסטוקהולם ב-1971 וחטיפת טיסה 130 של חברת Scandinavian Airlines שנה לאחר מכן. תחילתו של חוק הטרור הראשון ב-1973 הייתה השלכה של אימוץ מדיניות מיידית לכך, שבין היתר העניקה למשטרה את הזכות לגרש ללא דיחוי אנשים המזוהים עם ארגוני טרור. אירועים אלו הובילו גם לשינויים פנימיים בתוך משרד ההגנה, שקיבל משאבים רבים יותר.
ב-28 בפברואר 1986, ראש הממשלה אולוף פלמה נרצח על ידי אלמוני. שירות הביטחון נמנע מביקורת רבה, בין היתר משום שפאלמה עצמו סירב לאבטחה בליל הרצח. בכל זאת זה הביא להתפטרותם של נציב המשטרה הלאומי נילס אריק אמנסון וראש שירות הביטחון, סונה סנדסטרום, בעקבות חשיפת פרשת אב קרלסון ב-1988.
ב-1 באוקטובר 1989, כחלק ממועצת המשטרה הלאומית הגוף אורגן מחדש כשירות הביטחון השוודי (SÄPO, Säkerhetspolisen) והפך לסוכנות משטרה אוטונומית ב-1 בינואר 2015.
Ordinary World

Ordinary World הוא שיר של הלהקה הבריטית דוראן דוראן משנת 1993, שנכלל באלבומם הנושא את שם הלהקה אך ידוע בשם "אלבום החתונה".
רקע

בראשית שנות ה-90 הלהקה לא הצליחה לשחזר את הצלחתה שזכתה לה בשנים קודמות. אלבומם Liberty, שיצא בשנת 1990, כשל מסחרית, ושני הסינגלים מתוכו לא הצליחו במצעדים בבריטניה ובארצות הברית.
מילות השיר נכתבו על ידי סולן הלהקה סיימון לה בון לזכר חבר הילדות שלו דייוויד מיילס, כשיר השני מתוך טרילוגיית שירים שכתב לזכרו.
לה בון הסביר שהשיר מדבר על- להיות מסוגל לקבל את החיים שהוענקו לך, לא את אלו שתכננת, לא אלו ששמעת עליהם, אלא אלו שיש לך וכל מה שהם מביאים, הטוב והרע [...]
לאחר שהשיר הוגש בתחנת רדיו בג'קסונוויל, פלורידה וזכה להצלחה רבה, חברת התקליטים של הלהקה הוציאה את השיר מוקדם מהמתוכנן, תחילה בארצות הברית.
הוידאו קליפ לשיר בוים על ידי ניק איגן וצולם בגני האנטינגטון, שבסן מרינו, קליפורניה.
סיימון לה בון ביצע בשנת 1995 את השיר באחד ממופעי ההתרמה הרבים שערך זמר האופרה לוצ'יאנו פאברוטי.
השיר בוצע באנגלית ואיטלקית במופע שהוקדש לילדים נפגעי המלחמה בבוסניה והרצגובינה. ההופעה הוקלטה ונכנסה לאלבום Pavarotti & Friends Together For The Children Of Bosnia, שיצא בשנת 1996 ובו שירים בביצוע של פבארוטי ביחד עם זמרי רוק. בשנת 2023 הקדיש את השיר לאנשי אוקראינה (הנתונים במלחמה עם רוסיה).
בשנת 2005 הופיע השיר בפסקול הסרט לאייר קייק.
הצלחה

השיר הגיע למקום השלישי במצעד הבילבורד הוט 100, ולמקום השישי במצעד הסינגלים הבריטי. בנוסף הגיע השיר למקום הראשון במצעד "Hot 100 Airplay" שעורך מגזין הבילבורד ומודד את מספר השידורים של שירים מכל סגנונות המוזיקה בתחנות רדיו בארצות הברית. השיר הגיע גם למקום ראשון במדד "Mainstream Top 40" ולמקום הראשון במצעד הסינגלים הקנדי, ולמקום השני במצעד הרוק האלטרנטיבי.
השיר היה מועמד לפרס אייבור נובלו לשיר המולחן והכתוב הטוב ביותר בשנת 1994.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 1 |  |
הערות שוליים

↑  Luciano Pavarotti & Friends Together for the Children of Bosnia, באתר allmusic
| --- | --- |
בקרת זהויות :  MusicBrainz release group: 4a015f66-36b8-4657-b0e2-6b84ec46e01a  MusicBrainz work: 57676b9b-a58b-38df-bb6f-fc4cf79e8d08
Systematic Chaos

Systematic Chaos (אנגלית: כאוס שיטתי) הוא האלבום המלא התשיעי של להקת הפרוג מטאל האמריקאית דרים ת'יאטר, והראשון תחת חברת התקליטים Roadrunner Records.
הפקה

האלבום הופק על ידי חברי הלהקה מייק פורטנוי וג'ון פטרוצ'י, הוקלט מספטמבר 2006 עד פברואר 2007, עבר מיקס אחרון ב-14 בפברואר 2007 ויצא ב-5 ביוני 2007. יחד עם האלבום יצאה גם גרסת DVD הכוללת, בנוסף לאלבום הסאונד, גרסת סראונד 5.1 של האלבום, וקטע וידאו בן 90 דקות המכיל תיאור של שלבי הכנת האלבום.
בריאיון לאתר Tama.com תיאר מייק פורטנוי את האלבום כ"כבד וטכני, עוצמתי ודינאמי - מכיל את כל האלמנטים שאנשים מצפים להם מאלבום של דרים ת'יאטר. כל הסגנונות והצלילים יהיו כרגיל, אבל הפעם רצינו באמת ליצור פיצוץ על-קולי. האלבום מאוד דרמטי ואגרסיבי".
טרם צאת האלבום הודיע מייק פורטנוי שהשיר Repentance יכלול שני חלקים נוספים בסאגת האלכוהול בת 12 החלקים. בשיר מתארחים סטיבן וילסון, סטיב וואי ועוד רבים בקטעי שירה משלהם.
השיר Constant Motion, שיצא כסינגל ב-27 באפריל 2007, הוא הסינגל הראשון שיצא מהאלבום. הקטע היה צפוי להיות אינסטרומנטלי, אולם התברר כי לשיר ישנה ליריקה שנכתבה על ידי מייק פורטנוי.
משתתפים

ג'יימס לאברי - שירה וכלי הקשה
ג'ון פטרוצ'י - גיטרה וקולות רקע
מייק פורטנוי - תופים, כלי הקשה וקולות רקע
ג'ון מיונג - גיטרה באס
ג'ורדן רודס - קלידים, גיטרת ברכיים ו- Continuum
E45

| --- | --- |
סימול הכביש
הכביש במעבר ברנר בין איטליה ואוסטריה
הכביש במעבר ברנר בין איטליה ואוסטריה
 מידע כללי
 אורך:  5,190 ק"מ
 מיקום
 ערים ראשיות:  אלטה, ורגל, אינסברוק, מעבר ברנר, פורטזה, רוזנהיים, נירנברג, מינכן, וירצבורג, פולדה, ורונה, בולוניה, קוזנצה, מסינה, מודנה, סיצ'יניינו דגלי אלבורני, נאפולי, סלרנו, San Cesareo, קטניה, קאסל, הנובר, אסטרסונד, Grums Municipality, Segmon, סטורומן, Svappavaara, יליווארה, קרסואנדו, גטינגן, גטבורג, אולבורג, פלנסבורג, המבורג, פרדריקסהאבן, Frøslev, ויילה, קולדינג, אורהוס, ג'לה 
 נקודת התחלה:  נורווגיה אלטה
 נקודת סיום:  איטליה ג'לה
 מסלול הכביש
 
כביש אירופי מספר 45 (בשוודית: Europaväg 45, בגרמנית: Europastraße 45, איטלקית: Strada europea E45) הוא כביש בינלאומי השייך לרשת הכבישים E שבאירופה. קצהו הצפוני ממוקם בכפר הלאפי קרסואנדו (בפינית: קַארֶסוּבָנְטוֹ) שאותו חולקות ביניהן פינלנד ושוודיה, היישוב הצפוני ביותר בשוודיה; וקצהו הדרומי הוא העיירה ג'לה שבסיציליה. בדרכו חוצה הכביש חמש מדינות, ועובר בערים:
שוודיהאסטרסונד
שוודיהמורה
שוודיהטרולהטן
שוודיהגטבורג
דנמרקפרדריקסהאון (מעבורת מגטבורג חוצה את מצר קטגט)
דנמרקאולבורג
דנמרקאורהוס
גרמניהפלנסבורג
גרמניההמבורג
גרמניההנובר
גרמניהקאסל
גרמניהנירנברג
גרמניהמינכן
אוסטריהאינסברוק
איטליהבולצנו
איטליהורונה
איטליהבולוניה
איטליהנאפולי
איטליהמסינה (מעבורת מווילה סן ג'ובאני חוצה את מצר מסינה).
E45 הוא הכביש האורכי (צפון–דרום) הארוך ביבשת אירופה, והכביש הארוך ביותר בשוודיה. החלק השוודי של הכביש, באורך 1,690 ק"מ, הצטרף למִספּוּר הטראנס-אירופי רק ב-2006, והחלפת השילוט לאורכו הסתיימה כעבור כשנה, ועלתה כ-20 מיליון קרונות. הקטע שבין המבורג ופרדריקסהאוון קיבל את הסימון ב-1992 (עד אז הוא היה E3, דרך שלמעשה הגיעה עד ליסבון). רובו של הכביש בשוודיה הוא כביש רגיל, שרוחבו אינו עולה על שמונה מטרים, והוא חולף בעיקר בשממת-יער שבה כפרים אחדים ומספר ערים קטנות. בדנמרק הכביש הוא כביש מהיר רב-נתיבי, והוא ממשיך כך בחלקו הגדול על פני יתר הארצות (שישה אוטובאנים שונים בגרמניה, שניים באוסטריה וכתריסר אוטוסטרדות באיטליה).
Multi two diamonds

"Multi two diamonds" היא מוסכמה בברידג'. להכרזת פתיחה של ♦2 יש מספר משמעויות אפשריות. קיימות מספר גרסאות של המוסכמה השונות הזו מזו במשמעויות האפשריות.
חלש בסדרת מייג'ור

בגרסה זו הכרזת ♦2 מבטיחה שישה קלפים בסדרת ה♥ או שישה קלפים בסדרת ה♠ ו-6-10 נקודות. השימוש בהכרזה זו כהכרזה מרובת משמעויות מאפשר שימוש אחר בהכרזות ♥2 ו-♠2, המשמשות אחרת למוסכמת Weak two bid.


הכרזת ♥2 מתארת יד עם חמישה קלפים בסדרת ה-♥ וחמישה קלפים בסדרת מיינור לא ידועה.ו-6 עד 11 נקודות.


הכרזת ♠2 מתארת יד עם חמישה קלפים בסדרת ה-♥ וחמישה קלפים בסדרת מיינור לא ידועה.ו-6 עד 11 נקודות.


הגרסה הזו נמצאת בשימוש רב בעשור השני והשלישי של המאה ה-21.
חלש בסדרת מייג'ור > הכרזת המשיב

ההכרזה בשכיחה ביותר היא ♥2. זוהי הכרזה המבקשת מהמכריז להכריז Pass או להכריז ♠2 בהתאם לסדרה הארוכה שלו.
הכרזות אפשריות אחרות:
♠2
מבקש מהפותח להכריז Pass או להכריז ♥3.למשיב יש יותר קלפים בסדרת ה-♥ מאשר בסדרת ה-♠.
♥3
מבקש מהמכריז להכריז Pass או להכריז ♠3.
♣4
מבקש מהפותח לעשות טרנספר לסדרת המייג'ור שלו על מנת שהפותח יהיה הכרוז.
2NT
זוהי הכרזה המראה יד חזקה ומבקשת מהפותח לתאר את היד שלו.


התשובה של הפותח:
♣3
יד עם 6-7 נקודות עם שישה קלפים בסדרת ה-♥.
♦3
יד עם 6-7 נקודות עם שישה קלפים בסדרת ה-♠.
♥3
יד עם 8-10 נקודות עם שישה קלפים בסדרת ה-♠.
♠3
יד עם 8-10 נקודות עם שישה קלפים בסדרת ה-♥.
חלש בסדרת מייג'ור או יד מאוזנת של 20-22 נקודות

בגרסה זו הכרזת ♦2 מבטיחה שישה קלפים בסדרת ה♥ או שישה קלפים בסדרת ה♠ ו-6-10 נקודות או יד מאוזנת של 20-22 נקודות.


השימוש בהכרזה זו כהכרזת מרובת משמעויות מאפשר שימוש אחר בהכרזות ♥2 ו-♠2 והכרזת 2NT, הכרזת 2NT המתארת יד מאוזנת עם 20-22 שוחררה לשימוש כהכרזה המתארת יד עם לפחות 5-5 בסדרות המיינור ו-6-11 נקודות.
כמו בגרסה הראשונה לעיל הכרזות של סדרות המייג'ור בגובה 2 מתארות יד עם 2 סדרות ארוכות.


הכרזת ♥2 מתארת יד עם חמישה קלפים בסדרת ה-♥ וחמישה קלפים בסדרת מיינור לא ידועה.ו-6 עד 11 נקודות.


הכרזת ♠2 מתארת יד עם חמישה קלפים בסדרת ה-♥ וחמישה קלפים בסדרת מיינור לא ידועה.ו-6 עד 11 נקודות.
חלש בסדרת מייג'ור או יד מאוזנת של 20-22 נקודות > הכרזת המשיב

הכרזת המשיב דומה להכרזת המשיב כפי שפורטה בפסקה הקודמת במקרה של פתיחה עם יד חלשה בסדרת מייג'ור. בהכרתו השנייה מראה הפותח יד חזקה מאוזנת באמצעות הכזת 2NT, אם ניתן להכריז אותה.
חלש בסדרת מייג'ור או יד מאוזנת של 20-22 נקודות או חזק בסדרת מיינור

בגרסה זו הכרזת ♦2 מבטיחה שישה קלפים בסדרת ה♥ או שישה קלפים בסדרת ה♠ ו-6-10 נקודות או יד מאוזנת של 20-22 נקודות או יד חזקה בסדרת מיינור.


השימוש בהכרזה זו כהכרזת מרובת משמעויות מאפשר שימוש אחר בהכרזות ♥2 ו-♠2 והכרזת 2NT, זוהי נוסח שהייתה מקובלת בעבר ופחות מקובלת היום. הסיבה: במצב בו למכריז הייתה יד חזקה בסדרת מיינור הושגו תוצאות טובות פחות מאשר ללא שימוש במוסכמה. במקרים רבים השתלבה הכרזה זו עם הכרזות טבעיות של ♥2 ו-♠2 המתארות יד חזקה.
חלש בסדרת מייג'ור או יד מאוזנת של 20-22 נקודות או חזק בסדרת מיינור > הכרזת המשיב

הכרזת המשיב דומה להכרזת המשיב, כפי שפורטה בפסקה הקודמת, במקרה של פתיחה עם יד חלשה בסדרת מייג'ור. בהכרזתו השנייה מראה הפותח את מבנה היד שלו ואת הכוח שלו.
חלש בסדרת מייג'ור או יד עם חלוקה 4-4-4-4-1 ו-17-20 נקודות

זוהי הגרסה המקורית שפותחה בשנות ה-70 של המאה ה-20.
הגנה

הגנה נגד Multi two diamonds מבוססת על ההנחה שלפותח יש יד של 6-10 נקודות עם שישייה בסדרת מייג'ור.



בפסקה זו תפורט שיטת ההגנה המכונה ACBL, המפורטת באחד המקורות. כפי שכתוב באותו מקור, זו אינה שיטת ההגנה היחידה ולא בהכרח שיטת ההגנה טובה משיטות אחרות.



להלן ההכרזות בשיטת ההגנה:
Double
זהו Takeout Double בהנחה שהסדרה הארוכה של הפותח היא ♠.
♥2
זהו Takeout Double בהנחה שהסדרה הארוכה של הפותח היא ♥.
♠2
הכרזה טבעית עם חמישה קלפים בסדרה. אינה מחייבת למשחק מלא.
2NT
יד מאוזנת עם 16-18 נקודות. יש הדורשים עוצר בסדרת המייג'ור הארוכה המשוערת של הפותח.


אחרי ההכרזה זהו מצב של System on, כלומר: שותפו של המתערב יכול להשתמש במוסכמות סטיימן וג'קובי טרנספר.
♣3
הכרזה טבעית עם שישה קלפים בסדרה. אינה מחייבת למשחק מלא.
♦3
הכרזה טבעית עם שישה קלפים בסדרה. אינה מחייבת למשחק מלא].
♠3
הכרזה טבעית עם שישה קלפים בסדרה. יד של 15-17 נקודות.
♣4
יד חזקה עם 5-5 לפחות בסדרת ה-♣ ובסדרת מייג'ור.
זוהי מוסכמת Leaping Michaels.
♦4
יד חזקה עם 5-5 לפחות בסדרת ה-♦ ובסדרת מייג'ור.
זוהי מוסכמת Leaping Michaels.
4NT
יד חזקה עם 5-5 לפחות בסדרת ה-♣ ובסדרת ה-♦.
זוהי מוסכמת Leaping Michaels.
תווית חומה

בארצות הברית הכרזת Multi two diamonds נחשבת לתווית חומה, כלומר מותרת לשימוש בתחרויות ברמה גבוהה בלבד. בדרך כלל הכרזות עם תווית חומה הן הכרזות מורכבות, ששחקן מהשורה מתקשה להתמודד איתן.


ההכרזה אינה נחשבת לתווית חומה במרבית המדינות האחרות כולל בישראל והשימוש בה נפוץ.
ראו גם

Weak two bid
Michaels cuebid
הערות שוליים

1 2  Multi 2D, Bridgebum
↑  ,Multi 2D, BridgeHands
1 2  Bridgebum ,Defense to Multi 2D
Open Sound System

Open Sound System היא מערכת ליצירת ולכידת קול במערכות הפעלה דמויות יוניקס שונות, מערכות כאלה הן סולאריס ו-FreeBSD. 
בעבר שימשה בתפקיד זה גם בליבת לינוקס. לעיתים משתמשים במונח הזה גם לממשק שהמערכת חושפת לתוכניות.
המערכת נכתבה במקור כמערכת לניהול הקול של ליבת לינוקס. גרסתה הראשונה נכתבה כבר בשנת 1992 על ידי הפיני הנו סבולינאן והפכה למערכת הקול הסטנדרטית בליבת לינוקס. בהמשך החליט סבולינאן למסחר את התוכנה: הוא הקים את חברת 4Front Technologies[דרוש מקור: הוא הקים? מי הקים?] ב-1996, ויצר גרסה קניינית של מערכת OSS. הגרסה הקניינית סיפקה את אותו הממשק לתוכניות, אולם תמכה במגוון רחב יותר של התקני תוכנה[דרוש מקור] ומערכות הפעלה. החל מגרסה 2.5 הוחלפה מערכת הקול בליבת לינוקס בALSA.
ב־14 ביוני 2007 פרסמה חברת 4Front את גרסה 4 של התוכנה. עבור גרסה זו פורסם קוד המקור של הגרסאות ללינוקס, סולאריס ו־SCO UnixWare. בתחילת 2008 היא שחררה גרסה גם עבור FreeBSD.
רישיון

חברת 4Front מחזיקה את כל הבעלות על קוד המקור. היא מפרסמת גרסאות קנייניות למגוון פלטפורמות דמויי יוניקס. בנוסף לכך קוד המקור מופץ תחת ארבעה רישיונות אפשריים:
GPL (גרסה 2) - עבור משתמשי לינוקס.
BSD (שני סעיפים) - עבור משתמשי FreeBSD.
CDDL - עבור משתמשי סולאריס.
רישיון קנייני - ללקוחות מסחריים.
ממשק

מערכת OSS תוכננה לפי העיקרון היוניקסי ש"כל דבר צריך להיות קובץ". כל התקן קול מיוצג על ידי קובץ התקן (לדוגמה: ‎/dev/dsp. אפשר לנגן קובץ על ידי כתיבתו לקובץ ההתקן
$ cat </dev/dsp >recording.au
ולהקליט על ידי קריאה מקובץ ההתקן:
$ cat sound_file.au >/dev/dsp
אולם בפועל עבודה עם התקן הקול דורשת הכנה - לדוגמה הגדרת קצב הדגימה ופרמטרים אחרים של הדגימה, נעשים דרך ioctl.
פיתוח

הפיתוח נעשה כולו על ידי מהנדסי החברה[דרוש מקור], אולם מאגרי מרקוריאל של קוד המקור זמינים באתר סורספורג'.
מימושים אחרים

המימוש החלופי בליבת לינוקס (OSS/Free) נזנח, כאמור, לאחר גרסה 2.4.
מערכת הקול הסטנדרטית בסולאריס, Boomer[דרוש מקור: החל ממתי בדיוק?], מבוססת על OSS גרסה 4.
מערכת הקול הסטנדרטית של FreeBSD היא מימוש עצמאי של ממשק OSS.
מערכות הפעלה אחרות: לינוקס, NetBSD ו־OpenBSD מספקות ממשק תאימות לממשק OSS שממומש על ידי מערכות הקול הטבעיות של מערכות ההפעלה האמורות.
ראו גם

ALSA
הערות שוליים

↑  תרגום מאנגלית של מערכת השמע הפתוחה, נקראת בקיצור OSS. יש לציין שראשי התיבות OSS הם גם ראשי התיבות של Open Source Software, כלומר, "תוכנה בקוד פתוח". שם אירוני מעט לתוכנה עם גרסה קניינית.
↑  http://www.amd.com/us/press-releases/Pages/Press_Release_75289.aspx
↑  האתר של 4Front Technologies משנת 2004 מתוך ארכיון האינטרנט
↑  ההודעה לעיתונות של חברת 4Front Technologies מתוך אתר החברה, 14 ביוני 2007
↑  הודעה לעיתונות של חברת 4Front Technologies מתוך אתר החברה, 4 בינואר 2008
↑  מידע על רישוי - מתוך אתר המפתחים של Open Sound System
↑  קוד המקור של OSS - מאגר מרקוריאל לפיתוח
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Ordinary Things

Ordinary Things (בעברית: דברים רגילים) הוא סינגל הבכורה של הלהקה הדנית לוקאס גרהאם. השיר יצא לאור כהורדה דיגיטלית ב-17 באוקטובר 2011 בדנמרק בתור הסינגל המוביל באלבום הקרוי על שם הלהקה. השיר הגיע למקום השני במצעד הסינגלים הדני. את השיר כתבו לוקאס פורקאמר, סבסטיאן פוג, אמיל נילסן וסטפן פורסט.
רשימת רצועות

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Ordinary Things  | 3:27 |  |  |  |  |  |  |  |
מיקומי שיא

|   ‏‏‏  מצעדים שבועיים (2011–2012)> מדינה |   ‏‏‏  מצעדים שבועיים (2011–2012)> מצעד |   ‏‏‏  מצעדים שבועיים (2011–2012)> מיקום שיא |   ‏‏‏  מצעדים שבועיים (2011–2012)>  |
| --- | --- | --- | --- |
|  דנמרק | היטליסטן | 2 |  |
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| דנמרק | 17 באוקטובר 2011 | הורדה דיגיטלית • תקליטור | קופנהגן רקורדס |